Andreas Frühwirth

Andreas Frühwirth  (opprinnelig Franz, født 21. august 1845 i Sankt Anna am Aigen i Østerrike, død 9. februar 1933 i Roma) var en av den katolske kirkes kardinaler. Frühwirth tilhørte Dominikanerordenen. Han var denne ordenens generalmagister, øverste leder, fra 1890 til 1904. Han var senere tilknyttet det pavelige diplomati og Den romerske kurie. Han var apostolisk nuntius i Bayern 1907–1916 og storpønitentiar 1925–1933.


== Liv og virke ==


=== Bakgrunn ===
Frühwirth trådte inn i dominikanerordenen den 13. september 1863 og fikk ordensnavnet Andreas. 


=== Prest ===
Den 5. juli 1868 ble han presteviet i Graz. Han studerte teologi og filosofi i forskjellige dominikanerhus, og senere dessuten ved Angelicum i Roma.
Fra 1871 til 1876 underviste han ved ordenshuset i Graz, og fra 1885 til 1890 i Wien. Han var jurist og forvalter var erkebiskoppelig rådgiver, medlem av det erkebiskoppelige geistlige råd, medlem av ekteskapsdomstolen, og rådgiver til nuntiene og av den tyske katolske sosialreformatoren Karl von Vogelsang.
Fra 1891 til 1904 var han provinsial for den østerriksk-ungarske ordensprovins. 
I 1891 ble han generalmagister for hele ordenssamfunnet. Samtidig var han også konsultor ved Det hellige officium. Som  generalmagister forfattet han rundskriv på latin, blant annet om studium, observans og homiletikk, Han dro på vistiasreiser til Galizien, Malta, Spania og Irland, og avholdt generalkapitler regelmessig (Avila, Wien, Gent, Viterbo) og fremmet felleslivet. Foruten Analecta OP igangsatte han Monumenta OP historica, og Bibliotheca ascetica OP. Han overtok den leoniniske Thomas-utgaven for ordenen, fremmet studiene, opprettet det kanonistiske fakultet ved Sankt Thomashøyskolen i Roma, støttet opp om École Biblique i Jerusalem og teologi- og filosofiprofessorater i Fribourg i Sveits. Han gjenopprettet blant annet dominikanernes tyske ordensprovins, og sørget for misjonene og for dominikanerinnekongregasjonene.


=== Titulærbiskop, nuntius ===
Den 26. oktober 1907 ble han utnevnt av pave Pius X til apostolisk visitator for Østerrike og til apostolisk nuntius til Bayern. Den 30. november 1907 ble han bispeviet til titulærerkebiskop av Heraclea i Europa, av presidenten for den pavelige kommisjon for koordinasjonen av velferdsanliggender, kardinal Rafael Merry del Val. Medkonsekrerende var erkebiskop Diomede Panici, sekretær for Rituskongregasjonen, og Carlo Giuseppe Cecchini, prelat for territorialprelaturet Altamura ed Acquaviva delle Fonti.


=== Kardinal ===
Han ble kreert til kardinal i 1915 av pave Benedikt XV, med Santi Cosma e Damiano som tittelkirke. Senere valgte han San Lorenzo in Damaso. 
Han deltok i konklavet 1922 som valgte pave Pius XI. Denne paven utnevnte ham til storpønientiar den 8. januar 1925, og det embedet beholdt han til 9. desember 1927. Fra 1927 var han apostolisk kansler.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Carlo Sacconi (1808-1889) *1851
Kardinal Edward Henry Howard of Norfolk (1829-1892) *1872
Kardinal Mariano Rampolla del Tindaro (1843-1913) *1882
Kardinal Rafael Merry del Val y Zulueta (1865-1930) *1900
Kardinal Andreas Franz Frühwirth, O.P. (1845-1933) *1907


== Verker ==
Zins u. Wucher (mit K. v. Vogelsang), i: Österr. Mschr. f. christl. Sozialreform 6, 1884, Mai-Sept. (auch gesondert);
Amtl. Schreiben an d. Orden, i: Analecta OP 1893-1904;
Geleitworte, Artikel, Briefe b. A. Walz (s. L).


== Referanser ==


== Eksterne lenker ==
Biografi på The Cardinals of the Holy Roman Church